
SELETUSKIRI

Narva Linnavolikogu määruse „Narva Linnavolikogu 17.03.2005 määruse nr 14/52 „Linnavara kasutusse andmise kord” muutmine” eelnõu juurde

Määruse „Narva Linnavolikogu 17.03.2005 määruse nr 14/52 „Linnavara kasutusse andmise kord” muutmine” eelnõu (edaspidi määruse eelnõu) on koostatud kohaliku omavalitsuse korralduse seaduse § 22 lõike 1 punkti 6 alusel, mille kohaselt volikogu ainupädevusse kuulub linnavara valitsemise, kasutamise ja käsutamise korra kehtestamine.

Määruse eelnõu väljatöötamisel on arvestatud allpooltoodud asjaolusid ja ettepanekuid. 
Vastavalt 2009. a I–II kvartali tööplaanile kontrollis Narva Linnavalitsuse Rahandusamet 20.06.2009. a Narva Linnavalitsuse Linnavara- ja Majandusameti 2008. a finants-majanduslikku tegevust. 
Kontrollimise käigus tuvastati järgmine asjaolu. Renditasu määramisel ja arvestamisel ning linnavara kasutusse andmisel juhindub Linnavara- ja Majandusamet Narva Linnavalitsuse 28.04.2004 määrusest nr 391 „Linnavara kasutusse andmisel üüritasu arvestusse metoodilise juhendi kinnitamine“ (määruse muutmine: 04.08.2004 nr 756; 19.05.2005 nr 437; 22.03.2006 nr 381; 07.02.2007 nr 130).  

Narva Linnavolikogu 17.03.2005. a määruse nr 14/52 „Linnavara kasutusse andmise kord” punkti 79 kohaselt kasutaja on kohustatud tasuma üüritasu hiljemalt jooksva kuu viimaseks kuupäevaks. Muud lepingus ettenähtud maksed tasutakse kasutuslepingus sätestatud korras ja tähtaegadel. Vastavalt Korra punktile 80, kui kasutaja ei ole õigeaegselt tasunud üüritasu või teisi makseid, on ta kohustatud tasuma viivist 0,1% õigeaegselt tasumata summast iga viivitatud kalendripäeva eest ning lähtuvalt Korra punkti 571 esimesest lausest kasutajapoolsete lepingu rikkumiste korral on kasutusse andja kohustatud rakendama kasutaja suhtes lepinguga ettenähtud sanktsioone ning kasutuslepingu ülesütlemise aluste esinemise korral algatama kasutuslepingu ülesütlemise.       

Tulenevalt ülaltoodust ning revideerijate poolt tehtud märkustest hakkas Linnavara- ja majandusamet arvestama linnavara kasutuslepingutest tulenevat viivist kõigile kasutajale, sh kogu eelneva perioodi eest. Peale selle esitati viivisenõuded ka nendele kasutajatele, kellega kasutuslepingud olid viivisenõude esitamise hetkel juba lõpetatud ning põhivõlg puudus. 

Seoses sellega hakkasid Linnavara- ja majandusametile laekuma avaldused kasutajatelt, milles nad palusid mitte arvestada viivist või olevasolev viivis maha kanda. Oma taotlust põhjendasid nad majandusraskustega. 

Antud küsimust arutati Narva Linnavalitsuse linnavarakomisjoni istungil 19.01.2011 (protokoll nr 1), kus otsustati:  

1. Seoses tekkinud raske majandusolukorraga läbi vaadata võimalus mitte arvestada viivist linnavara kasutajatele ajavahemikus alates 01.01.2011. a kuni 31.12.2011. a.

2. Ajavahemikus alates 01.01.2011. a kuni 31.12.2011. a rakendada kasutuslepingu lõpetamise korral viivist nende linnavara kasutajate suhtes, kes ei tasu kasutuslepingust tulenevat võlga kasutusse andja poolt määratud ajaks.

Kohaliku omavalitsuse korraldamise seaduse (KOKS) § 30 lõike 1 punkti 1 kohaselt linnavalitsus valmistab ette volikogus arutamisele tulenevaid küsimusi, lähtudes valitsuse seisukohtadest või linnavolikogu otsustest. Käesoleva määruse eelnõu ettevalmistamisel lähtub Narva Linnavalitsus järgmisest asjaoludest.   

KOKS § 22 lõike 1 punkti 6 kohaselt volikogu ainupädevusse kuulub linnavara valitsemine, kasutamine ja käsutamise korra kehtestamine. Narva linnas linnavara kasutusse andmisega seotud küsimusi reguleerivad Narva Linnavolikogu 21.06.2005 määrus nr 20/57 „Linnavara eeskiri” (edaspidi ka Linnavara eeskiri) ja Narva Linnavolikogu 17.03.2005 määrus nr 14/52 “Linnavara kasutusse andmise kord” (edaspidi ka Kord). 

Linnavara eeskirja punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu ning antud juhul see on eelpoolnimetatud Narva Linnavolikogu 17.03.2005 määrus nr 14/52 “Linnavara kasutusse andmise kord”.

Korra punkti 79 kohaselt kasutaja on kohustatud tasuma üüritasu hiljemalt jooksva kuu viimaseks kuupäevaks. Muud lepingus ettenähtud maksed tasutakse kasutuslepingus sätestatud korras ja tähtaegadel. Vastavalt Korra punktile 80, kui kasutaja ei ole õigeaegselt tasunud üüritasu või teisi makseid, on ta kohustatud tasuma viivist 0,1% õigeaegselt tasumata summast iga viivitatud kalendripäeva eest ning lähtuvalt Korra punkti 571 esimesest lausest kasutajapoolsete lepingu rikkumiste korral on kasutusse andja kohustatud rakendama kasutaja suhtes lepinguga ettenähtud sanktsioone ning kasutuslepingu ülesütlemise aluste esinemise korral algatama kasutuslepingu ülesütlemise. 

Seejuures sätestab Kord vaid ühe erandi, mis võimaldab peatada viivise arvestamise. Nii võib kasutusse andja Korra punkti 59 teise lause kohaselt kasutaja taotlusel pikendada lepinguga sätestatud maksevõlgnevuste kustutamise aega kuue kuuni, kuid mitte kauem kui kalendriaasta lõpuni ning juhul, kui majandusraskustes olev kasutaja on eelnevalt täitnud lepingutingimusi nõuetekohaselt, peatatakse Narva Linnavalitsuse linnavarakomisjoni otsuse kohaselt ajatatud võlgnevusest viivise arvestamine.      

Seega, muudel juhtudel on kasutusse andja viivise rakendamise kohustus linnavara kasutuslepingutest tuleneva maksekohustuse rikkumise korral sätestatud imperatiivselt ning viivise arvestamise peatamiseks kõigile linnavara kasutajatele üldistel alustel on vaja teha Narva Linnavolikogu 17.03.2005 määrusesse nr 14/52 “Linnavara kasutusse andmise kord” muudatus. 

